ddrg/super_eurlex huggingface dataset:
—

Mohamad Rafi Bin Udin (jeb a) Mohd Radi Bin Udin, b) Abu Awn al Malizi, c) Muhammad Ratin, d) Muhammad Rafiuddin, e) Abu Una al Malayzie, f) Mhammad Rahim Bin Udin, g) Abu Ayn Tok Cit, h) Muhammad Ratin Bin Nurdin). Dzimšanas datums: 3.6.1966. Dzimšanas vieta: Negri Sembilan, Malaizija. Adrese: a) B-3B-19 Glenview Villa, Jalan 49 Off Jalan Kuari, Taman Pinggiran Cheras, 56000 Kuala Lumpur, Wilayah Persekutuan Kuala Lumpur, Malaysia (no 2014. gada 30. janvāra), b) 90-00-04 Flat Sri Kota, Bandar Tun Razak, 56100, Kuala Lumpur, Wilayah Persekutuan Kuala Lumpur, Malaysia (no 2010. gada 23. aprīļa), c) 96-06-06 Flat Sri Kota, Bandar Tun Razak, 56100, Kuala Lumpur, Wilayah Persekutuan Kuala Lumpur, Malaysia (no 2007. gada 6. aprīļa), d) Sīrijas Arābu Republika (atrašanās vieta kopš 2014. gada). Valstspiederība: a) Malaizija, b) Indonēzija. Pases Nr.: Malaizijas numurs A31142734, izdota 2013. gada 6. novembrī (izdevis Malaizijas Imigrācijas departaments, derīga līdz 2015. gada 6. novembrim). Valsts identifikācijas Nr.: Malaizijas valsts identifikācijas karte Nr. 660603-05-5267 (izdevis Malaizijas Valsts reģistrācijas departaments; izdota Mohd Rafi bin Udin). Cita informācija: organizācijas “Irākas un Levantes Islāma valsts” (ISIL) vecākais loceklis, iekļauts Al-Qaida sarakstā Irākā. Ar tiešsaistē publicētu video starpniecību vervēja privātpersonas iesaistīties ISIL un veikt terora aktus. Ārējā izskata apraksts: acu krāsa: brūna; matu krāsa: brūna; ādas krāsa: tumša. Runā malajiešu un angļu valodā, ierobežotas arābu valodas zināšanas. Regulas 7.d panta 2. punkta i) apakšpunktā minētais paziņošanas datums: 23.8.2018.
(13)

Pārrobežu sadarbību starp uzņēmumiem aizsardzības ražojumu un tehnoloģiju izstrādē bieži ir kavējušas grūtības vienoties par kopējām tehniskajām specifikācijām vai standartiem. Kopēju tehnisko specifikāciju vai standartu neesība vai to mazais skaits ir novedis pie lielākas sarežģītības, kavējumiem un pārmērīgām izmaksām izstrādes posmā. Attiecībā uz darbībām, kas saistītas ar augstāka līmeņa tehnoloģisko gatavību, vienošanās par kopējām tehniskajām specifikācijām būtu jāizvirza par vienu no galvenajiem nosacījumiem tam, lai būtu tiesības uz finansējumu no programmas. Tiesīgām uz finansējumu no programmas vajadzētu būt arī priekšizpētēm un darbībām, kuru mērķis ir atbalstīt kopēju tehnisko specifikāciju vai standartu noteikšanu.
2)

pielikuma 3.9.5. punktu aizstāj ar šādu: “3.9.5. CFV kalibrēšana Dažus CFV plūsmas mērītājus veido tikai viena Venturi caurule, bet citus – vairākas Venturi caurules, proti, tiek izmantotas dažādas Venturi cauruļu kombinācijas, lai mērītu atšķirīgus plūsmas ātrumus. Attiecībā uz CFV plūsmas mērītājiem, kurus veido vairākas Venturi caurules, var kalibrēt katru Venturi cauruli atsevišķi, lai attiecībā uz katru Venturi cauruli noteiktu individuālu izplūdes koeficientu, Cd, vai kalibrēt katru Venturi cauruļu kombināciju kā vienu Venturi cauruli. Ja kalibrē Venturi cauruļu kombināciju, aktīvo Venturi cauruļu sašaurinājumu laukumu summu izmanto kā A t, aktīvo Venturi cauruļu sašaurinājumu diametru kvadrātu summas kvadrātsakni – kā d t un Venturi cauruļu sašaurinājumu un ieplūdes diametru attiecību – kā aktīvo Venturi cauruļu sašaurinājumu diametru (d t) summas kvadrātsaknes attiecību pret visu Venturi cauruļu kopējās ieplūdes diametru (D). Lai noteiktu Cd vērtību attiecībā uz vienu Venturi cauruli vai vienu Venturi cauruļu kombināciju, veic šādus pasākumus: a) izmantojot datus, kas apkopoti katrā kalibrēšanas iestatīšanas punktā, katram punktam aprēķina atsevišķu C d vērtību, izmantojot vienādojumu (7-140); b) visu C d vērtību vidējo un standartnovirzi aprēķina atbilstīgi vienādojumiem (7-155) un (7-156); c) ja visu C d vērtību standartnovirze ir mazāka par vai vienāda ar 0,3 % no vidējās C d vērtības, vidējo C d vērtību izmanto vienādojumā (7-120) un CFV izmanto tikai diapazonā līdz zemākajam kalibrēšanas laikā izmērītajam r; r = 1 – (Δp/pin ) (7-148) d) ja visu C d vērtību standartnovirze pārsniedz 0,3 % no vidējās C d vērtības, C d vērtības, kuras atbilst datu punktam, kas noteikts pie zemākās kalibrēšanas laikā izmērītās r vērtības, izlaiž; e) ja atlikušo datu punktu skaits ir mazāks par septiņi, veic koriģējošas darbības, pārbaudot kalibrēšanas datus vai atkārtojot kalibrēšanas procesu; ja kalibrēšanas procesu atkārto, ieteicams pārbaudīt, vai nav konstatējamas noplūdes, piemērot mērījumiem stingrākas pielaides un paredzēt ilgāku laiku plūsmu stabilizēšanai; f) ja atlikušas septiņas vai vairāk C d vērtības, atkārtoti aprēķina atlikušo C d vērtību vidējo un standartnovirzi; g) ja atlikušo C d vērtību standartnovirze ir mazāka par vai vienāda ar 0,3 % no atlikušā C d vidējās vērtības, šo vidējo C d vērtību izmanto vienādojumā (7-120) un CFV vērtības izmanto tikai diapazonā līdz zemākajai r vērtībai, kas ir saistīta ar atlikušo C d; h) ja atlikušās C d vērtības standartnovirze joprojām pārsniedz 0,3 % no atlikušo C d vērtību vidējā rādītāja, atkārto d)–g) apakšpunktā noteiktos pasākumus.”;
regulas 1. panta 3. punktu aizstāj ar šādu

“3. Ar šo galīgo antidempinga maksājumu, kuru piemēro Ķīnas Tautas Republikas izcelsmes importam, kā noteikts 2. punktā, paplašina, attiecinot to arī uz to pašu stikla šķiedras sieta audumu importu, ko nosūta no Indijas un Indonēzijas, neatkarīgi no tā, vai tiem deklarēta Indijas un Indonēzijas izcelsme (Taric kodi 7019510014, 7019510015, 7019590014 un 7019590015), izņemot ražojumus, kurus ražo Montex Glass Fibre Industries Pvt. Ltd (Taric papildu kods B942), Pyrotek India Pvt. Ltd (Taric papildu kods C051) un SPG GLASS FIBRE PVT. LTD (Taric papildu kods C205), uz to pašu stikla šķiedras sieta audumu importu, ko nosūta no Malaizijas, neatkarīgi no tā, vai tiem deklarēta Malaizijas izcelsme (Taric kodi 7019510011 un 7019590011), kā arī uz to pašu stikla šķiedras sieta audumu importu, ko nosūta no Taivānas un Taizemes, neatkarīgi no tā, vai tiem deklarēta Taivānas un Taizemes izcelsme (Taric kodi 7019510012, 7019510013, 7019590012 un 7019590013).

Montex Glass Fibre Industries Pvt. Ltd, Pyrotek India Pvt. Ltd un SPG Glass Fibre PVT. LTD piešķirto atbrīvojumu piemēro, ja dalībvalstu muitas dienestiem tiek uzrādīts derīgs rēķins, kas atbilst šīs regulas II pielikumā izklāstītajām prasībām. Ja neiesniedz šādu rēķinu, piemēro 1. punktā noteikto antidempinga maksājumu.”;
(3)

Iestāde ir pieņēmusi atzinumus, kuros atkārtoti izvērtēts pārtikas piesārņojums ar perhlorātu un cilvēku uzturekspozīcija perhlorātam (3) (4). Viela perhlorskābes sāļi (perhlorāts) (MSP Nr. 822) ir iekļauta Regulas (ES) Nr. 10/2011 I pielikuma 1. tabulā kā piedeva vai polimerizācijas palīgviela. Šīs vielas īpatnējā migrācijas robeža (SML) ir 0,05 mg/kg, kas noteikta, pamatojoties uz vispārēju pieņēmumu par uzturekspozīciju no materiāliem, kas ir saskarē ar pārtiku, proti, ka cilvēks, kura ķermeņa svars ir 60 kg, katru dienu patērē 1 kg pārtikas. Atkārtotos perhlorāta izvērtējumos Iestāde noteica, ka pieļaujamā diennakts deva (TDI) ir 0,3 μg/kg ķermeņa svara, un atzīmēja, ka gados jaunu iedzīvotāju grupu īslaicīgā un ilgstošā eksponētība perhlorātam no visiem pārtikas avotiem pārsniedz TDI, savukārt pieaugušo iedzīvotāju īslaicīgā un ilgstošā eksponētība ir TDI līmenī. Lai to ņemtu vērā, SML būtu jāaprēķina, par pamatu ņemot TDI, un būtu jāpiemēro klasiskais sadales koeficients 10 % no tāda materiāla, kas ir saskarē ar pārtiku, pieļaujamās diennakts devas. Līdz ar to, lai perhlorāta migrācija no plastmasas MSP neapdraudētu cilvēka veselību, perhlorāta SML būtu jāsamazina no 0,05 mg/kg līdz 0,002 mg/kg.
(4)

Eiropas uzraudzības iestādes veica atklātu sabiedrisko apspriešanu par īstenošanas tehnisko standartu projektu, kas ir šīs regulas pamatā, izvērtēja potenciālās saistītās izmaksas un ieguvumus un pieprasīja atzinumu no Banku nozares ieinteresēto personu grupas, kas izveidota saskaņā ar Eiropas Parlamenta un Padomes Regulas (ES) Nr. 1093/2010 (4) 37. pantu, no Vērtspapīru un tirgu nozares ieinteresēto personu grupas, kas izveidota saskaņā ar Eiropas Parlamenta un Padomes Regulas (ES) Nr. 1095/2010 (5) 37. pantu, un no Apdrošināšanas un pārapdrošināšanas nozares ieinteresēto personu grupas, kas izveidota saskaņā ar Eiropas Parlamenta un Padomes Regulas (ES) Nr. 1094/2010 (6) 37. pantu.
KOMISIJAS ĪSTENOŠANAS REGULA (ES) 2018/557

(2018. gada 9. aprīlis),

ar ko Īstenošanas regulu (ES) Nr. 641/2014 groza attiecībā uz paziņojumu par Eiropas Parlamenta un Padomes Regulas (ES) Nr. 1307/2013 36. panta 4. punktā minēto vienotā platībmaksājuma shēmas maksimālo apjomu

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2013. gada 17. decembra Regulu (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (1), un jo īpaši tās 36. panta 4. punktu,

tā kā:

IR PIEŅĒMUSI ŠO REGULU.

1. pants

Grozījumi Īstenošanas regulā (ES) Nr. 641/2014

Īstenošanas regulā (ES) Nr. 641/2014 iekļauj šādu 16.a pantu:

“16.a pants

Paziņojums par Regulas (ES) Nr. 1307/2013 36. panta 4. punktā minētā vienotā platībmaksājuma shēmas maksimālā apjoma palielināšanu

Kad dalībvalsts paziņo Komisijai par lēmumiem, ko tā pieņēmusi saskaņā ar Regulas (ES) Nr. 1307/2013 36. panta 4. punktu, Komisijai iesniedzamajā informācijā attiecībā uz katru kalendāro gadu no 2018. gada līdz 2020. gadam norāda procentuālās daļas no minētās regulas II pielikumā noteiktajiem valsts gada maksimālajiem apjomiem pēc to summu atvilkšanas, kuras izriet no minētās regulas 47. panta 1. punkta piemērošanas.”
(4)

Aģentūras Riska novērtēšanas komiteja (RAC) 2014. gada 5. jūnijā pieņēma atzinumu, kurā apstiprināts, ka svarīgākais veselības parametrs ir ontoģenēzes toksicitāte. Tomēr RAC uzskatīja, ka, lai 1-metil-2-pirolidonam aprēķinātu DNEL, būtu jāpiemēro ekspertīzes faktors, kas atšķiras no Nīderlandes piemērotā. Tā rezultātā tika iegūts līmenis, kas ir divas reizes augstāks par Nīderlandes ierosināto līmeni attiecībā uz darba ņēmēju eksponētību NMP, to ieelpojot. RAC veica arī aprēķinus, kurus Nīderlande nebija ierosinājusi, proti, RAC aprēķināja DNEL attiecībā uz darba ņēmēju eksponētību NMP, to uzņemot dermālā ceļā.
7.1.

KIP kopa “Integrēta, īpaša un mērogojama transporta infrastruktūra un ar to saistītais aprīkojums, kas paredzēti, lai no jauniem Kaspijas jūras reģiona avotiem caur Azerbaidžānu, Gruziju un Turciju uz ES tirgiem Grieķijā un Itālijā gadā transportētu vismaz 10 miljardus kubikmetru gāzes”; ietilpst viens vai vairāki šādi KIP: 7.1.1. Gāzes cauruļvads no Turkmenistānas un Azerbaidžānas caur Gruziju un Turciju uz Eiropas Savienību (t. s. projektu “Trans-Caspian Gas Pipeline” (TCP), “Expansion of the South-Caucasus Pipeline” (SCP-(F)X) un “Trans Anatolia Natural Gas Pipeline” (TANAP) apvienojums) 7.1.3. Gāzes cauruļvads no Grieķijas caur Albāniju un pa Adrijas jūru uz Itāliju (t. s. “Trans-Adriatic Pipeline” (TAP)), ieskaitot uzskaites un regulēšanas staciju un kompresorstaciju Nea Messimvria
(3)

Padomes Lēmumā (KĀDP) 2018/280 (3), ar ko groza Lēmumu 2012/642/KĀDP, ir noteiktas atkāpes no eksporta aizlieguma attiecībā uz konkrēta veida mazkalibra sporta šautenēm, mazkalibra sporta pistolēm un mazkalibra munīciju, un no aizlieguma attiecībā uz ar to saistītu palīdzību un pakalpojumiem, vienlaikus atzīstot, ka šāda aprīkojuma eksportam ir jābūt ierobežotam.
(4)

Ņemot vērā sorgo tirgus apstākļus un it īpaši to, ka sorgo cena pasaules tirgū ir augstāka par kukurūzas cenu, attiecībā uz sorgo daudzumiem, kas Spānijā importējami saskaņā ar tarifa kvotu, kura no 2017. gada 1. janvāra atvērta atbilstīgi Regulai (EK) Nr. 1296/2008, ievedmuitas nodoklim, kas noteikts saskaņā ar Regulu (ES) Nr. 642/2010, ir jāpiemēro vienotas likmes samazinājums 100 % apmērā.
2)

II pielikumā groza šādus punktus: a) pielikuma 2. un 3. punktu aizstāj ar šādiem: “2) ierosinātā tekstilšķiedras definīcija. Ierosinātā definīcija apraksta šķiedru sastāvu. Jaunās tekstilšķiedras definīcijā minētajām īpašībām, piemēram, lokanumam, ir jābūt pārbaudāmām, izmantojot standarta testēšanas metodes, kuras tiek dotas tehniskajā dokumentācijā kopā ar analīzes izmēģinājumu rezultātiem; 3) tekstilšķiedras identifikācija: ķīmiskā formula, atšķirības no esošajām tekstilšķiedrām, FTIR spektrs līdz ar – attiecīgā gadījumā – detalizētiem datiem, piemēram, kušanas temperatūru, blīvumu, refrakcijas koeficientu, degtspēju;”; b) pielikuma 5. punktu aizstāj ar šādu: “5) ierosinātā identifikācija un kvantitatīvās noteikšanas metodes, tostarp izmēģinājumu dati. Pieteikuma iesniedzējs novērtē, vai ir iespējams izmantot VIII pielikumā uzskaitītās metodes vai saskaņotos standartus, kas jāiekļauj minētajā pielikumā, lai analizētu visparedzamākos jauno tekstilšķiedru komerciālos maisījumus ar citām tekstilšķiedrām, un ierosina vismaz vienu no minētajām metodēm. Attiecībā uz metodēm vai saskaņotajiem standartiem, ja tekstilšķiedru var uzskatīt par nešķīstošu komponentu, pieteikuma iesniedzējs norāda “d” koeficientus, kas atbilst masas korekcijas koeficientiem, kuri jāpiemēro jaunās tekstilšķiedras aprēķinos (lai ņemtu vērā masas zudumu, kas, kā zināms, notiek analīzes laikā). Ja šajā regulā uzskaitītās metodes nav piemērotas, pieteikuma iesniedzējs sniedz adekvātu pamatojumu un ierosina vienu vai vairākas jaunas metodes. Ierosinātā jaunā metode vai metodes apraksta piemērošanas jomu (tostarp jauktām šķiedrām), principu (jo īpaši ķīmisko procesu un stadijas), aparatūru un reaģentu vai reaģentus, testa procedūru, aprēķinus un rezultātu izteikšanu (tostarp “d” koeficientu vērtību), un precizitāti (rezultātu ticamības robežas). Pieteikumā iekļauj visus izmēģinājumu datus, jo īpaši par šķiedras īpašībām, identifikāciju un ierosinātajām kvantitatīvās noteikšanas metodēm. Kopā ar dokumentāciju sniedz datus par metožu precizitāti, stabilitāti un atkārtojamību;”; c) pielikuma 7. punktu aizstāj ar šādu: “7) papildu informācija pieteikuma pamatošanai – par ražošanas procesu un nozīmīgumu patērētājiem. Tehniskajā dokumentācijā iekļauj vismaz informāciju par ražotāju skaitu, ražošanas iekārtu atrašanās vietu un jaunās šķiedras vai izstrādājumu, kas ražoti no minētās šķiedras, paredzamo pieejamību tirgū;”; d) pievieno šādu 8. punktu: “8) paraugu pieejamība. Ražotājs vai jebkura cita persona, kas darbojas tā vārdā, iesniedz jaunas, vienveida tekstilšķiedras un attiecīgo tekstilšķiedru maisījumu reprezentatīvus paraugus, kas ir vajadzīgi, lai novērtētu ierosinātās identifikācijas un kvantitatīvās noteikšanas metožu precizitāti, stabilitāti un atkārtojamību. Komisija no ražotāja vai jebkuras citas personas, kas darbojas ražotāja vārdā, var pieprasīt atbilstīgu šķiedru maisījumu papildu paraugus.”;
Testa identifikators (“Test Identifier”)

Fakultatīvs identifikators testēšanai. Testa iniciators aizpilda identifikatoru, un visi darbplūsmas dalībnieki pārsūta / atsūta atpakaļ to pašu identifikatoru. Izstrādes posmā to ignorē un, ja tas ir sniegts, to neizmanto.
(13)

Mazinošo pasākumu efektivitāte attiecībā uz akrilamīda satura mazināšanu būtu jāverificē, ņemot paraugus un veicot to analīzi. Ir lietderīgi noteikt prasības, kas pārtikas apritē iesaistītajiem uzņēmējiem jāievēro attiecībā uz paraugu ņemšanu un to analizēšanu. Šajā nolūkā būtu jānosaka analītiskās prasības un paraugu ņemšanas biežums, lai nodrošinātu, ka iegūtie analītiskie rezultāti ir reprezentatīvi attiecībā uz produkciju. Pārtikas apritē iesaistītie uzņēmēji, kas ražo šīs regulas darbības jomā ietilpstošos pārtikas produktus un nodarbojas ar mazumtirdzniecību un/vai tiešo piegādi tikai vietējiem mazumtirdzniecības uzņēmumiem, ir atbrīvoti no pienākuma ņemt savas produkcijas paraugus un analizēt tos attiecībā uz akrilamīda klātbūtni, jo šāda prasība uzņēmumam uzliktu nesamērīgu administratīvo slogu.
(6)

Ar Komisijas Īstenošanas regulām (ES) 2016/2226 (10) un (ES) 2017/162 (11) tika noteikti atvilkumi no konkrētu sugu nozvejas kvotām, kas dažām valstīm iedalītas 2016. gadam. Tomēr dažu dalībvalstu gadījumā dažu sugu kvotām piemērojamie atvilkumi bija lielāki nekā attiecīgās kvotas, kas bija pieejamas 2016. gadam, un tāpēc tos minētajā gadā nevarēja veikt pilnībā. Lai nodrošinātu, ka šādos gadījumos atvilkums no attiecīgo krājumu kvotām tiek veikts pilnā apmērā, nosakot atvilkumus no 2017. gada kvotas un – attiecīgā gadījumā – turpmāko gadu kvotām, būtu jāņem vērā atlikušie daudzumi.
Salikts izstrādājums, kas sastāv no šādiem komponentiem: — vertikāls alumīnija statnis (apmēram 95 cm augsts) ar asi pie pamatnes un abos ass galos piestiprinātiem plastmasas riteņiem, — salokāma, horizontāla alumīnija plāksne, kura paredzēta stāvēšanai un kuras tālajā galā piestiprināts plastmasas ritenis ar tam piesaistītu bremžu mehānismu, — ceļasoma, kuras ārējā virsma izgatavota no veidnētas plastmasas, kuras aptuvenie izmēri ir 55 cm × 30 cm × 20 cm un kura piestiprināta pie vertikālā statņa ar skavām, ko var atvērt. Izstrādājumu var izmantot, sākot no 8 gadu vecuma. Tā preču pārvadāšanas funkciju var apvienot ar skrejrata funkciju, vai arī, ja horizontālo plāksni paceļ uz augšu, to var vilkt vai stumt kā ceļasomu uz riteņiem. Skatīt izstrādājuma attēlus. (*1)

4202 12 50
c)

tiesisko un normatīvo regulējumu katrā no to jurisdikcijām, nodrošinot, ka abām iestādēm ir laba izpratne par iespējamajiem ierobežojumiem un juridiskajiem ierobežojumiem attiecībā uz to rīcību un iespējamo tiesvedību, kas var sekot, tostarp par visiem jautājumiem saistībā ar ne bis in idem principu;
(45)

Ņemot to vērā, vidējā svērtā dempinga starpība, kas izteikta procentos no CIF cenas līdz Savienības robežai pirms nodokļu nomaksas, ir šāda: 2. tabula Dempinga starpības, Taivāna Ražotājs eksportētājs / ražotāju eksportētāju grupa Dempinga starpība AIP Jie Jin Material Science 2,6 % Tang Eng Iron Works Co., Ltd un Yieh United Steel Corporation Dempinga nav Yuan Long Stainless Steel Dempinga nav
(52)

Tāpēc, pamatojoties uz iepriekš minēto aprēķinu, šķiet, nevar noliegt, ka Ķīnas neizmantotā jauda ir milzīga un tās apmērs (atkarībā no aplēsēm) svārstās no 92–138 % no Savienības tirgus lieluma līdz aptuveni 385 %. Ja salīdzinām Ķīnas neizmantoto jaudu ar to Savienības tirgus daļu, kuru vēl nenosedz Ķīnas ražojumi, tās apmērs svārstās no aptuveni 168–252 % līdz aptuveni 700 %. Visbeidzot, Ķīnas neizmantotā jauda atbilst no 216–324 % līdz 904 % no izmeklējamā ražojuma ražošanas apjoma Savienībā pārskatīšanas izmeklēšanas periodā.
(1)

Saskaņā ar Regulas (ES) Nr. 575/2013 423. panta 3. punktu finanšu iestāde pievieno papildu izejošo plūsmu, kas atbilst nodrošinājuma vajadzībām, kuras izrietētu no nelabvēlīgu tirgus apstākļu scenārija ietekmes uz finanšu iestādes darījumiem ar atvasinātajiem instrumentiem, finansēšanas darījumiem un citiem līgumiem, ja šāda ietekme ir būtiska. Ņemot vērā būtiskuma apsvērumus, ir nepieciešams steidzami konkretizēt papildu izejošo plūsmu, kas atbilst nodrošinājuma vajadzībām, kuras izrietētu no nelabvēlīgu tirgus apstākļu scenārija ietekmes uz finanšu iestādes darījumiem ar atvasinātajiem instrumentiem, savukārt tādu nodrošinājuma vajadzību būtiskums, kuras izrietētu no nelabvēlīgu tirgus apstākļu scenārija ietekmes uz finanšu iestādes finansēšanas darījumiem un citiem līgumiem, tiks apsvērts citkārt.
(127)

Ienākums no ieguldījumiem ir peļņa, kas izteikta procentos no ieguldījumu neto uzskaites vērtības. Attiecīgā perioda pirmajos divos gados tas bija negatīvs un tikai PIP laikā uzlabojās. Ienākums no ieguldījumiem un rentabilitāte ir ļoti cieši savstarpēji saistīti kaitējuma rādītāji, tāpēc ienākuma no ieguldījumiem uzlabošanās bija tiešs rentabilitātes uzlabošanās rezultāts. Tāpēc ienākuma no ieguldījumiem uzlabošanās lielā mērā skaidrojama ar labvēlīgu kukurūzas un glikozes sīrupa uz kukurūzas bāzes cenu dinamiku, kas aprakstīta 123. apsvērumā. Tāpēc, palielinoties šo izejvielu cenām, kas ir pakļautas cenu svārstībām, ko nosaka klimats un raža, nesenā ienākuma no ieguldījumiem uzlabošanās tiktu uzreiz pavērsta pretējā virzienā.
6)

regulas 5. pantu groza šādi: a) panta 4. punktu aizstāj ar šādu: “4. Šīs regulas I pielikumā iekļautās NUTS klasifikācijas grozījumus pieņem kalendārā gada otrajā pusē, ne agrāk kā ik pēc trim gadiem, ņemot vērā 3. pantā noteiktos kritērijus. Tomēr, ja notiek kādas dalībvalsts attiecīgās administratīvās struktūras ievērojama reorganizācija, šādus NUTS klasifikācijas grozījumus var pieņemt biežāk. Komisija tiek pilnvarota pieņemt deleģētos aktus saskaņā 7.a pantu attiecībā uz to, lai grozītu šā punkta pirmajā daļā minēto NUTS klasifikāciju, pamatojoties uz izmaiņām teritoriālajās vienībās, par kurām saskaņā ar šā panta 1. punktu tai ir paziņojusi attiecīgā dalībvalsts. Reģionālie dati, ko dalībvalstis nosūta Komisijai (Eurostat), pamatojas uz grozīto NUTS klasifikāciju, sākot no otrā gada 1. janvāra pēc minētā deleģētā akta pieņemšanas.”; b) panta 5. punktu aizstāj ar šādu: “5. Ja Komisija pieņem deleģēto aktu, kā minēts 4. punktā, attiecīgā dalībvalsts nosūta Komisijai (Eurostat) jaunā reģionālā sadalījuma laikrindas, lai aizvietotu jau nosūtītos datus. Attiecīgā dalībvalsts nosūta šīs laikrindas līdz ceturtā gada 1. janvārim pēc minētā deleģētā akta pieņemšanas. Komisija ar īstenošanas aktiem nosaka vienādus nosacījumus attiecībā uz laikrindām un to garumu, ņemot vērā to nodrošināšanas iespējamību. Minētos īstenošanas aktus pieņem saskaņā ar pārbaudes procedūru, kas minēta 7. pantā.”;
(2)

Viens no Direktīvas 2014/24/ES mērķiem ir ļaut līgumslēdzējām iestādēm, kas piemēro minēto direktīvu, vienlaikus ievērot Nolīgumā paredzētās saistības. Lai to panāktu, minētajā direktīvā paredzētās robežvērtības attiecībā uz publiskajiem līgumiem, uz kuriem attiecas arī Nolīgums, būtu jāpielāgo, lai nodrošinātu to atbilstību Nolīgumā noteikto robežvērtību euro ekvivalentiem, kas noapaļoti līdz tuvākajam tūkstotim.
2.

Aprakstoša informācija par iestādes komercdarbības modeļa ietekmi uz tās apgrūtinājumu apjomu un to, cik apgrūtinājumi ir svarīgi iestādes finansējuma modelim, ieskaitot šādas ziņas: a) galvenie apgrūtinājumu avoti un veidi, attiecīgā gadījumā ar sīkāku sadalījumu par apgrūtinājumiem, kas saistīti ar ievērojamām darbībām ar atvasinātajiem instrumentiem, vērtspapīru aizdošanu, aktīvu pārdošanu ar atpirkšanu, segto obligāciju emisiju un vērtspapīrošanu; b) grupas ietvaros starp sabiedrībām pastāvošo apgrūtinājumu struktūra un it īpaši tas, vai konsolidācijas grupas apgrūtinājumu apjoms izriet no konkrētām sabiedrībām un vai grupas ietvaros pastāv ievērojami apgrūtinājumi; c) informācija par virsnodrošināšanu, it īpaši attiecībā uz segtām obligācijām un ar aktīviem nodrošinātiem vērtspapīriem, un virsnodrošināšanas izplatību attiecībā pret apgrūtinājumu apjomu; d) papildu informācija par aktīvu apgrūtinājumiem, nodrošinājumu un ārpusbilances posteņiem un apgrūtinājumu avotiem sadalījumā pa nozīmīgām valūtām, kas nav pārskatu sniegšanai izmantojamā valūta, kas minēta Regulas (ES) Nr. 575/2013 415. panta 2. punktā; e) vispārīgs apraksts par I pielikuma A veidnes slejā 060 “Neapgrūtinātu aktīvu uzskaites vērtība” iekļauto posteņu daļu, ko iestāde neuzskatītu par pieejamu apgrūtināšanai parastās komercdarbības ietvaros (piem., nemateriāli aktīvi, tai skaitā nemateriālā vērtība, atliktā nodokļa aktīvi, pamatlīdzekļi, atvasināti aktīvi, darījumi par aktīvu pirkšanu ar atpārdošanu un ar akciju aizņēmumiem saistīti debitoru parādi); f) pamatā esošo aktīvu apmērs un paturēto ar aktīviem nodrošināto vērtspapīru seguma kopuma aktīvu un paturētu segto obligāciju apmērs, un tas, vai šie pamatā esošie aktīvi un seguma kopuma aktīvi ir apgrūtināti vai neapgrūtināti, līdz ar saistīto, paturēto ar aktīviem nodrošināto vērtspapīru un paturēto segto obligāciju apmēru; g) ja tas ir nozīmīgi tam, lai izskaidrotu iestādes komercdarbības modeļa ietekmi uz tās apgrūtinājumu apjomu, ziņas (attiecīgā gadījumā arī kvantitatīva informācija) par katru no šādiem punktiem: i) to apgrūtināto un neapgrūtināto aktīvu veidi un apmērs, kuri iekļauti A veidnes rindā 120, ja kvantitatīva informācija ir sniedzama A veidnes rindā 121; ii) to apgrūtināto aktīvu un ārpusbilances posteņu veidi un apmērs, kuri iekļauti C veidnes rindā 010 un kuri nav saistīti ar nekādām saistībām, ja kvantitatīva informācija ir sniedzama C veidnes rindā 011.